laion/Wikipedia-Exotic huggingface dataset:
גודל פיזיקלי

המונח "גודל" מפנה לכאן. אם הכוונה למשמעות אחרת, ראו גודל (פירושונים). גודל פיזיקלי הוא כינוי לתכונה הניתנת למדידה של עצם מסוים. זמן, אורך, מהירות וכדומה הם גדלים פיזיקליים. לכל גודל פיזיקלי יש יחידת מידה. לדוגמה, זמן ניתן למדוד ביחידות מידה של שניות, דקות, שעות, יום, לילה, יממות, שבועות, חודשים, שנים וכיוצא בכך. למעשה, גודל פיזיקלי הוא מה שנותן למספר את המשמעות שלו. למשל, "הדרך ארכה ארבעים" הוא משפט חסר משמעות. לעומת זאת, יש משמעות למשפט "הדרך ארכה 40 דקות" ומשמעות שונה למשפט "הדרך ארכה ארבעים ק"מ". לגודל שיחשב כגודל פיזיקלי, חייבים להיות כל שלושת המאפיינים הבאים: הגדרה ספציפית ביטוי כמותי (מדידה או חישוב) יחידת מידה מוסכמת במערכת SI ישנם שבעה גדלים פיזיקליים בסיסיים, שנמדדים באחת משבע היחידות הבסיסיות (בסוגריים): מרחק (מטר), מסה (קילוגרם), זמן (שנייה), זרם חשמלי (אמפר), טמפרטורה (קלווין), כמות חומר (מול) ועוצמת הארה (קנדלה). ישנם גדלים פיזיקליים רבים, שאינם בסיסיים: שטח, תאוצה, קיבול ועוד, גדלים אלה נגזרים מהגדלים הבסיסיים. כך למשל מדידת שטחים היא הכפלת אורך באורך ולכן אינה בסיסית. בהתאם, יחידות המידה למדידת שטחים אינן יחידות בסיסיות והן נגזרות מיחידות המידה של אורך. בתורת הקוונטים כל גודל פיזיקלי מדיד מתואר על ידי אופרטור הרמיטי. הערכים שניתן לקבל במדידה הם הערכים העצמיים של האופרטור. רשימת יחידות מידה הגודל של דברים ביקום - המחשה ויזואלית דינמית של יחסי הגדלים מהאטום ועד לגלקסיה. ערך זה הוא קצרמר בנושא פיזיקה. אתם מוזמנים לתרום לוויקיפדיה ולהרחיב אותו.
פיירלואיג'י בנדטיני

פיירלואיג'י בנדטיני (באנגלית: Pierluigi Benedettini; נולד ב-18 באוגוסט 1961) הוא כדורגלן עבר סן מרינזי ששיחק בעמדת השוער בנבחרת סן מרינו. בנדטיני שיחק כדורגל בקבוצות מליגות חובבניות, ובמקביל עבד לפרנסתו כנהג אוטובוס. הוא אביו של השוער סימון בנדטיני ודודו של השוער אליה בנדטיני. לבנדטיני יש 25 הופעות בנבחרת סן מרינו בשנים 1990–1995. ב-9 בספטמבר 1992 עמד בשער הנבחרת בהפסד 0–10 לנורווגיה במוקדמות מונדיאל 1994. פיירלואיג'י בנדטיני, באתר Transfermarkt פיירלואיג'י בנדטיני, באתר WorldFootball.net פיירלואיג'י בנדטיני, באתר National Football Teams פיירלואיג'י בנדטיני, באתר FootballDatabase.eu Benjamin Strack-Zimmermann, Norway vs. San Marino, www.national-football-teams.com (באנגלית)
ארון היקי

ארון ביוקנן היקי (באנגלית: Aaron Buchanan Hickey; נולד ב-10 ביוני 2002 בגלאזגו שבסקוטלנד) הוא כדורגלן סקוטי המשחק בעמדת המגן השמאלי בקבוצת ברנטפורד ובנבחרת סקוטלנד. היקי גדל במחלקות הנוער של הארט אוף מידלות'יאן ושל סלטיק. ב-10 במאי 2019 הוא ערך את הופעת הבכורה שלו בקבוצה הבוגרת של הארט אוף מידלות'יאן, בהפסד 1–2 לאברדין במסגרת הליגה לעונת 2018/2019. בסך הכל ערך 24 הופעות ליגה במדי הקבוצה הבוגרת של המועדון, בהן הבקיע שער אחד. ב-24 בספטמבר 2020 חתם היקי בבולוניה 1909 מהסרייה א'. ב-28 בספטמבר הוא ערך את הופעת הבכורה שלו במועדון, בניצחון 1–4 על פארמה במסגרת הליגה לעונת 2020/2021. ביולי 2022 חתם בברנטפורד מהפרמייר ליג. ב-7 באוגוסט ערך הופעת בכורה בקבוצה, בתיקו 2-2 עם לסטר סיטי. ב-24 במרץ 2022 ערך היקי את הופעת הבכורה שלו בנבחרת סקוטלנד, בתיקו 1-1 נגד נבחרת פולין במשחק ידידות. ארון היקי, ברשת החברתית אינסטגרם ארון היקי, באתר Transfermarkt ארון היקי, באתר Soccerway ארון היקי, באתר BDFutbol ארון היקי, באתר WorldFootball.net ארון היקי, באתר National Football Teams ארון היקי, באתר FootballDatabase.eu Hickey to Bologna באתר הרשמי של בולוניה 1909, 24 בספטמבר 2020 (באנגלית)
קמיל גרברה

קמיל מייצ'יסלאב גרברה (בפולנית: Kamil Mieczysław Grabara; נולד ב-8 בינואר 1999 ברודה שלונסקה שבפולין) הוא כדורגלן פולני המשחק בעמדת השוער בקבוצת וולפסבורג מהבונדסליגה ובנבחרת פולין. גרברה גדל במחלקת הנוער של רוך חוז'וב. לקראת עונת 2016/2017 חתם בליברפול מהפרמייר ליג, ממנה הושאל לאורהוס גימנסטיקפוינין מליגת העל הדנית ולהאדרספילד טאון מהפוטבול ליג צ'מפיונשיפ. ב-3 ביולי 2021 חתם גרברה על חוזה לחמש עונות בפ.צ. קופנהגן מליגת העל הדנית. בעונתו הראשונה במועדון ערך 32 הופעות ליגה, וזכה יחד עם הקבוצה באליפות דנמרק. ב-9 ביוני 2023 חתם השוער על חוזה בוולפסבורג, על פיו יצטרף לקבוצה ביולי 2024 ב-1 ביוני 2022 ערך גרברה את הופעת הבכורה שלו בנבחרת פולין, בניצחון 2-1 על נבחרת ויילס במסגרת ליגת האומות 2022/2023. נכלל בסגל נבחרת פולין לטורניר מונדיאל 2022 לאחר פציעתו של ברתלומיאיי דרגובסקי. פ.צ. קופנהגן אליפות דנמרק (2): 2021/2022, 2022/23 הגביע הדני: 2022/23 קמיל גרברה, ברשת החברתית אינסטגרם קמיל גרברה, באתר Transfermarkt קמיל גרברה, באתר Soccerway קמיל גרברה, באתר BDFutbol קמיל גרברה, באתר WorldFootball.net קמיל גרברה, באתר National Football Teams קמיל גרברה, באתר FootballDatabase.eu KAMIL GRABARA NY FCK-KEEPER באתר הרשמי של פ.צ. קופנהגן, 3 ביולי 2021 (בדנית) וולפסבורג, KAMIL GRABARA TO JOIN IN 2024, וולפסבורג האתר הרשמי, ‏09/06/2023 Bartłomiej Drągowski nie pojedzie na mistrzostwa świata באתר הרשמי של התאחדות הכדורגל הפולנית, 13 בנובמבר 2022 (בפולנית)
סלבה אוקראיני

סְלָבָה אוקראיני! (באוקראינית: Слава Україні; מילולית: "תהילה לאוקראינה!", במשמעות קרובה ל"תחי אוקראינה!") הוא ביטוי לאומי אוקראיני הידוע כסמל למאבק לעצמאות ובהמשך לריבונות אוקראינית, ומ-2018 הוא גם הברכה הרשמית בעת הצדעה בצבא אוקראינה. נהוג לענות על ברכה זו בברכת "הֶרוֹיָם סְלָבָה!" (באוקראינית: Героям слава!; בעברית: לגיבורים תהילה!). מקורותיו של הביטוי "סלבה אוקראיני" לא ברורים, אך נראה שהשימוש הראשון בו נעשה בתחילת המאה ה-20, כשהוא נעשה פופולרי בקרב אוקראינים בזמן מלחמת העצמאות של אוקראינה בין 1917 ל־1921. השימוש ב"סלבה אוקראיני" נמשך בקרב קבוצות לאומיות אוקראיניות במהלך שנות ה-30 של המאה ה-20, וכן על ידי פליטים אוקראינים בגוש המערבי במהלך המלחמה הקרה, אף שבברית המועצות (ששלטה באוקראינה) נאסר השימוש בברכה זו. במהלך התפרקות ברית המועצות ב-1991 וב-1992 חזר "סלבה אוקראיני" לשימוש נפוץ בקרב המאבק האוקראיני לעצמאות, והשימוש בו המשיך במהלך הפגנות האופוזיציה האוקראינית ב-2013 וב-2014 (כחלק מהסכסוך האוקראיני-רוסי) ושוב במהלך הפלישה הרוסית לאוקראינה ב-2022. השימוש הראשון בברכה "סלבה אוקראיני!" מיוחס לתקופתו של טאראס שבצ'נקו בשירו מ-1860 "לאוסנוביאננקו" (До Основ'яненка): מחשבתנו, שירנו לא ימות, לא ייכחד ... הלא בהם, הו אנשים טובים, תהילתנו, תהילתה של אוקראינה! המקור באוקראינית Наша дума, наша пісня Не вмре, не загине… От де, люде, наша слава, Слава України! — טאראס שבצ'נקו הביטוי הופיע פעם נוספת ב-1877 במחזה של פול דרולד הצרפתי שעלילתו מתרחשת בעת מרד חמלניצקי, דבר המצביע על אפשרות כי הברכה הייתה מוכרת עוד הרבה קודם, בהטמאנות הקוזאקית. השימוש הראשון בברכה "סלבה אוקראיני!" ובתשובה "תהילה בכל רחבי העולם!" (באוקראינית: !По всій землі слава) מיוחס לקהילת הסטודנטים בחרקיב בסוף המאה ה-19 ובתחילת המאה ה-20. ב-27 בפברואר 2022, שלושה ימים לאחר תחילת הפלישה הרוסית לאוקראינה, יצא השיר "סלבה אוקראיני!" (במקור: Слава Україні!) של מרקוס פאוז, שמתבוסס על הביטוי, כסמל להזדהות ולהתנגדות האוקראינית במהלך הפלישה הרוסית לאוקראינה, בעוד הלחן מבוסס באופן רופף על המנון אוקראינה. יומיים לאחר מכן, השיר הוקלט על ידי הוויולן הליטאי-נורווגי פובילאס סיריסט-גלגוטה מהתזמורת הפילהרמונית של אוסלו ושודר על ידי NRK (תאגיד השידור הנורווגי) ובוצע בקונסרט תמיכה באוקראינה באקדמיה הנורווגית למוזיקה (אנ'), כמו גם ב-LRT (תאגיד השידור הליטאי) ב-8 במרץ 2022. כמו כן, היצירה בוצעה בקונסרט בשם "ביחד למען הילדים של אוקראינה", שאורגן בין היתר על ידי קרן החירום הבין-לאומית של האומות המאוחדות לילדים ונערך בפקולטה למשפטים באוניברסיטת אוסלו (אנ'), בו חולקו בעבר פרס נובל לשלום. מדיה וקבצים בנושא סלבה אוקראיני בוויקישיתוף "Glory to Ukraine!": Who and when was the slogan created?, מתוך אתר stpravda (באנגלית) ДО ОСНОВ’ЯНЕНКА, מתוך litopys.org.ua (באוקראינית) L'Hetman, קטע מתוך המחזה, באתר גוגל ספרים (בצרפתית) Jeg skrev «Slava Ukraini!» fordi jeg ikke kunne la være, מתוך אתר kulturplot.no (בנורווגית) Klassisk vorspie, החל מדקה 11:05, מתוך אתר NRK (בנורווגית) 'Glory to Ukraine': hundreds of thousands march against Russian invasion, מתוך אתר France 24 (באנגלית) Concert for Peace, מתוך אתר האקדמיה הנורווגית למוזיקה (אנ') (באנגלית) Mūza ant peties. Norvegų kompozitoriaus Marcus Paus kūrinys „Slava Ukraini!“, מתוך אתר LRT (בליטאית)
Don't Wait

"Don't Wait" (בעברית: "אל תמתין") הוא סינגל של היוטיובר האמריקאי, ג'ואי גרייספה (אנ'). השיר נכתב והופק על ידי אריק לבה, לילנד ומאט פאראד. השיר יצא, באופן עצמאי, ב-12 במאי 2015. נכון ליוני 2022, השיר הושמע למעלה מ-11 מיליון פעמים בספוטיפיי. הווידאו קליפ של השיר, שבוים על ידי דאג פוטס, הועלה לערוץ היוטיוב של גרייספה, ב-16 במאי 2015. נכון ליוני 2022, הווידאו קליפ נצפה למעלה מ-42 מיליון פעמים. מידע על הסינגל "Don't Wait" באתר מיוזיק בריינז סרטון השיר "Don't Wait" באתר יוטיוב "Don't Wait - Single by Joey Graceffa". iTunes Store (Canada). Apple Inc. 12 במאי 2015. ארכיון מ-2016-12-21. נבדק ב-20 בדצמבר 2016. {{cite web}}: (עזרה) Don't Wait, 2015-05-12, ארכיון מ-2022-06-02, נבדק ב-2022-06-02 Joey Graceffa (16 במאי 2015). "DON'T WAIT - OFFICIAL MUSIC VIDEO | Joey Graceffa" (video). YouTube. ארכיון מ-2016-11-22. נבדק ב-20 בדצמבר 2016. {{cite web}}: (עזרה) Lord, Emma (17 במאי 2015). "Joey Graceffa Came Out In His Music Video For "Don't Wait," And It Is Basically The Millennial Fairy Tale We've All Been Waiting For — VIDEO". Bustle. ארכיון מ-2022-09-28. נבדק ב-20 בדצמבר 2016. {{cite news}}: (עזרה) Pittman, Taylor (18 במאי 2015). "YouTube Star Joey Graceffa Comes Out As Gay In Magical Music Video". The Huffington Post. AOL. ארכיון מ-2018-01-30. נבדק ב-20 בדצמבר 2016. {{cite news}}: (עזרה) OUR LOVE STORY!. 14 בפברואר 2016. נבדק ב-15 בפברואר 2016. {{cite AV media}}: (עזרה) "Joey Graceffa on Twitter". Twitter. ארכיון מ-2022-06-02. נבדק ב-15 בפברואר 2016. {{cite web}}: (עזרה) Nelson, Jeff (4 ביוני 2015). "YouTube Star Joey Graceffa on Coming Out: 'I Felt Like I Was Hiding Such a Big Part of My Life'". People. Time Inc. נבדק ב-20 בדצמבר 2016. {{cite news}}: (עזרה) "Official Singles Downloads Chart Top 100 (24 May 2015 - 30 May 2015)". Official Charts Company. ארכיון מ-2022-06-02. נבדק ב-23 באוקטובר 2019. {{cite web}}: (עזרה) "Official Singles Downloads Chart Top 100 (24 May 2015 - 30 May 2015)". Official Charts Company. ארכיון מ-2022-06-02. נבדק ב-20 בדצמבר 2016. {{cite web}}: (עזרה) "Official Independent Singles Chart Top 50 (24 May 2015 - 30 May 2015)". Official Charts Company. ארכיון מ-2022-06-02. נבדק ב-20 בדצמבר 2016. {{cite web}}: (עזרה) "Official Independent Singles Breakers Chart Top 20 (24 May 2015 - 30 May 2015)". Official Charts Company. ארכיון מ-2022-06-02. נבדק ב-20 בדצמבר 2016. {{cite web}}: (עזרה)
סקפיטס

סקפיטס (שם מדעי: Scaphites) הוא סוג של רכיכה נכחדת מקבוצת האמוניטים שהייתה נפוצה בימים במשך הקרטיקון שלפני 105 עד 66 מיליון שנה מזמננו, עד להכחדת הקרטיקון. המאובנים שלו התגלו ברחבי העולם, רבים מהם סביב הים הפנימי המערבי ששרר באמריקה הצפונית של הקרטיקון. מאובנים נוספים התגלו ברחבי אירופה, גרינלנד, אוסטרליה, אנטארקטיקה, הודו, מדגסקר, דרום אפריקה ועוד, כאשר מינים שונים היו אנדמיים לאזורים קטנים. אמוניט זה היה בעל קונכייה חלולה דמוית-סירה באורך של 8 ס"מ בקירוב שפנתה כלפי מעלה והייתה בעלת קצה ספירלה מוגבהת שבסופה חלל דחוס, בו נמצא מרכז היצור. לא נמצאו שרידים רכים שלו אך ייתכן שאלה דמו לאלה של שאר סילוניות והיה בעל 6 זרועות חזקות ומקור קרני חזק ששימש לכתישת טרף. הקונכייה יכלה לסייע ליצור לנוע ולשייט אף שייתכן שהיה גם חי כפלנקטון. ייתכן שהוא גם התאים עצמו לחיים במצולות. מבנהו דמה מאוד לסוג נוסטוצרס. מדיה וקבצים בנושא סקפיטס בוויקישיתוף סקפיטס, באתר GBIF (באנגלית) סקפיטס, באתר אנציקלופדיה בריטניקה (באנגלית)
דגל האיחוד הערבי

דגל האיחוד הערבי היה דגלה הלאומי של האיחוד הערבי. בשנת 1958, בתגובה לאיחודן של סוריה ומצרים במסגרת הרפובליקה הערבית המאוחדת (רע"ם או קע"ם), הקימו שתי הממלכות ההאשמיות עיראק וירדן את האיחוד הערבי, קונפדרציה של שתי המדינות. לפי הסעיף השביעי של ועידת הפדרציה, דגל המרד הערבי היה אמור להיות הדגל הרשמי של האיחוד. האיחוד נמשך פחות משישה חודשים, והופסק לאחר ההפיכה בעיראק ביולי 1958. הדגל כמעט זהה לדגל הפלסטיני, אך המשולש האדום בדגל האיחוד הערבי יותר כהה מהמשולש האדום בדגל הפלסטיני. דגל עיראק דגל ירדן نص اتفاق الاتحاد العربي، موسوعة المقاتل (אורכב 03.05.2017 בארכיון Wayback Machine) الاتحاد العربي الهاشمي بين العراق والاردن 14 شباط - فبراير 1958، جريدة الحقيقة في 26 نوفمبر 2016 (אורכב 07.03.2020 בארכיון Wayback Machine) ערך זה הוא קצרמר בנושא סמלים. אתם מוזמנים לתרום לוויקיפדיה ולהרחיב אותו.
מייקל לאנגלי

מייקל לאנגלי (באנגלית: Michael E. Langley) הוא קצין בדרגת גנרל בחיל הנחתים של ארצות הברית המכהן כמפקד פיקוד אפריקה של ארצות הברית. לאנגלי נולד בשריבפורט שבלואיזיאנה ונדד עם משפחתו בין בסיסי חיל האוויר היכן שאביו שירת כנגד. ב-1985 סיים תואר ראשון מאוניברסיטת טקסס בארלינגטון והתגייס לחיל הנחתים של ארצות הברית. בהיותו בדרגת לוטננט נענה להצעה ממפקד רגימנט הנחתים העשירי להישאר בשירות קבע ולהתמנות למפקד סוללה. הייתה זו הפעם הראשונה מאז מלחמת וייטנאם שקצין בדרגה זו מתמנה ישירות למפקד סוללה. בהמשך שירותו פיקד על גדוד ועל רגימנט הנחתים ה-12 שהוצב באוקינאווה. לאורך שירותו השתתף במלחמת עיראק, במבצע השבת התקווה בסומליה ובמלחמת אפגניסטן. שירת כראש חטיבת התכנון, אסטרטגיה ומדיניות בפיקוד מרכז של ארצות הברית, סגן מפקד כוח המשלוח השני של חיל הנחתים, מפקד חטיבת המשלוח השנייה של הנחתים, מפקד כוחות הנחתים בגזרת אירופה ואפריקה וסגן מפקד פיקוד כוחות חיל הנחתים. בנובמבר 2021 מונה למפקד פיקוד כוחות חיל הנחתים ומפקד הנחתים בפיקוד צפון (גזרת האוקיינוס האטלנטי). באוגוסט 2022 מונה למפקד פיקוד אפריקה בדרגת גנרל. לאנגלי בעל תואר שני באסטרטגיית ביטחון לאומי ממכללת המלחמה של הצי ותואר שני בלימודי אסטרטגיה ממכללת המלחמה של הצבא. מדיה וקבצים בנושא מייקל לאנגלי בוויקישיתוף ביוגרפיה באתר חיל הנחתים How an early promotion kept a young Black Marine on the path to become a general, סטרייפס, 26 בפברואר 2021
סרטי לייב אקשן המבוססים על סרטי דיסני

זוהי רשימת סרטי לייב אקשן המבוססים על סרטי הנפשה של דיסני וסרטי ההמשך של סרטי לייב אקשן המבוססים על סרטי הנפשה של דיסני. רשימה זו אינה כוללת עיבודים מחודשים של סרטי לייב אקשן (כגון חברי הדרקון אליוט), סרטי לייב אקשן של דיסני המבוססים על סרטי הנפשה שהופקו על ידי אולפנים אחרים או על סדרות הנפשה של דיסני בטלוויזיה. בשנת 2016 רכשה אולפני וולט דיסני מחדש את זכויות הסרט על מחזור ארץ פרידיין, שעליה התבסס סרט ההנפשה "הקדרה השחורה", מתוך כוונה לעבד את סדרת הספרים לסדרת סרטי לייב אקשן. הפרויקט היה בפיתוח מוקדם באולפני וולט דיסני ללא במאי, מפיק או תסריטאי עדיין צמודים. מאז, לא היו חדשות חדשות על הפרויקט. סרט ספין-אוף של אלאדין המתמקד בנסיך אנדרס עבור דיסני+ הוכרז בדצמבר 2019, כאשר בילי מגנוסן חוזר לתפקידו. לאחר זמן ללא חדשות, מגנוסן הצהיר כי הפרויקט עדיין בפיתוח באפריל 2021. במאי 2022, מגנוסן שוב אמר שהסרט עדיין בעבודה. בינואר 2022, ג'ניפר לי חשפה שסטלה מג'י, הסופרת והבמאית של טיאנה שעל שמה נקראה הכלבה של שרלוט (החברה העשירה של טיאנה), רצתה לפתח עיבוד לייב אקשן ל"הנסיכה והצפרדע". באוגוסט 2023 היו שמועות על אדפטציית לייב אקשן של פלונטר שנמצאת בפיתוח, עם פלורנס פיו כשחקנית ראשית. מדיה וקבצים בנושא סרטי לייב אקשן המבוססים על סרטי דיסני בוויקישיתוף 102 כלבים וגנבים הוא סרט המשך ל-101 כלבים וגנבים. אליס בארץ הפלאות (2010) משמש כסרט המשך לעליסה בארץ הפלאות (1951). ספין-אוף לפנטסיה מליפיסנט הוא ספין-אוף של היפהפייה הנרדמת. אליס מבעד למראה הוא סרט המשך לאליס בארץ הפלאות (2010). כריסטופר רובין משמש כסרט המשך לזיכיון פו הדוב, בעיקר סרטי פו הדוב מתוצרת אולפני ההנפשה של וולט דיסני. מליפיסנט: אדונית הרשע הוא סרט המשך של מליפיסנט (2014). הופץ כסרט מקורי של דיסני+. הסרט הופץ דרך שירות הסטרימינג של דיסני+ עם עמלת פרימיום בשל ההשפעות של מגבלות הקורונה. עם זאת, הוא גם יצא לאקרנים בכמה מדינות שבהן היו קולנועים פתוחים. הסרט הופץ דרך שירות הסטרימינג של דיסני+ עם עמלת פרימיום בשל ההשפעות של מגבלות הקורונה. עם זאת, הוא גם יצא לאקרנים בכמה מדינות שבהן היו קולנועים פתוחים. קרואלה הוא פריקוול לעל כלבים וגנבים (1996).
פייגן

האם התכוונתם ל... אד פייגן – פוליטיקאי אמריקאי ג'ו פייגן – מאמן כדורגל אנגלי דונלד פייגן – מוזיקאי אמריקאי לינדה פייגן – קצינה בדרגת אדמירל ומפקדת משמר החופים של ארצות הברית
חוק הפיקוח על שירותים פיננסיים

האם התכוונתם ל... חוק הפיקוח על שירותים פיננסיים (ביטוח) – התשמ"א-1981 נוסח החוק: חוק הפיקוח על שירותים פיננסיים (ביטוח), התשמ״א–1981 חוק הפיקוח על שירותים פיננסיים (ייעוץ, שיווק ומערכת סליקה פנסיוניים) – תשס"ה-2005 נוסח החוק: חוק הפיקוח על שירותים פיננסיים (ייעוץ, שיווק ומערכת סליקה פנסיוניים), התשס״ה–2005 חוק הפיקוח על שירותים פיננסיים (קופות גמל) – התשס״ה–2005 נוסח החוק: חוק הפיקוח על שירותים פיננסיים (קופות גמל), התשס״ה–2005 חוק הפיקוח על שירותים פיננסיים (שירותים פיננסיים מוסדרים) – התשע"ו-2016 נוסח החוק: חוק הפיקוח על שירותים פיננסיים (שירותים פיננסיים מוסדרים), התשע״ו–2016
אליפות ישראל באתלטיקה 2022

אליפות ישראל באתלטיקה ה-86 נערכה בין ה-26 ביוני ל-27 ביוני 2022 באצטדיון גבעת רם שבירושלים. זו הפעם הראשונה מזה 18 שנה שאליפות ישראל באתלטיקה לא התקיימה באצטדיון הדר יוסף. זאת בין היתר בשל הצורך לקיים באצטדיון גבעת רם את אליפות אירופה באתלטיקה עד גיל 18, שנערכה באצטדיון כשבוע לאחר מכן. אסטל ולאנו (מכבי תל אביב) זכתה ב-3 מדליות, 2 זהב ו-1 כסף. מדליות זהב בהדיפת כדור ברזל ובזריקת דיסקוס, מדליית כסף ביידוי פטיש. נועה לוי (מכבי ראשון לציון) זכתה ב-2 מדליות זהב, בריצת 400 מטר משוכות ובקפיצה לרוחק בלסינג אפריפה (מכבי תל אביב) זכה בשתי מדליות זהב בריצת 100 מטר ובריצת 200 מטר. נועם ממו (הפועל עמק חפר הדסה נעורים) זכה בשתי מדליות זהב בריצת 400 מטר ובריצת 800 מטר. דיאנה ויסמן (מכבי ראשון למציון) קבעה בשלב המוקדמות בריצת 100 מטר שיא ישראלי חדש של 11.22 שניות. לוח הזמנים של אליפות ישראל באתלטיקה 2022. אסי ממן, אליפות ישראל באתלטיקה עשויה להגיע לירושלים, באתר ynet, 28 במרץ 2022 מקצועות בהם אלופי ישראל הוכתרו שלא במסגרת אליפות ישראל באתלטיקה.
חואן מוסו

חואן אגוסטין מוסו (בספרדית: Juan Agustín Musso; נולד ב-6 במאי 1994 בסן ניקולאס דה לוס ארוז'וס שבארגנטינה) הוא כדורגלן ארגנטינאי המשחק בעמדת השוער בקבוצת אתלטיקו מדריד מהלה ליגה בהשאלה מאטאלנטה מהסרייה א' ובנבחרת ארגנטינה. מוסו גדל במחלקת הנוער של ראסינג קלוב. הוא ערך 23 הופעות ליגה במדי המועדון במסגרת ליגת העל הארגנטינאית. ב-11 ביולי 2018 חתם מוסו באודינזה מהסרייה א'. הוא שיחק במועדון במשך שלוש עונות, בהן ערך 102 הופעות ליגה. ב-2 ביולי 2021 חתם מוסו באטאלנטה מהסרייה א'. ב-21 באוגוסט ערך את הופעת הבכורה שלו במועדון, בניצחון 1–2 על טורינו במסגרת המחזור הראשון בליגה לעונת 2021/2022. ב-27 באוגוסט 2024 הושאל אל אתלטיקו מדריד. ב-26 במרץ 2019 ערך מוסו את הופעת הבכורה שלו בנבחרת ארגנטינה, בניצחון 0–1 על נבחרת מרוקו במשחק ידידות. הוא היה חלק מסגל הנבחרת בטורניר קופה אמריקה 2019 ובטורניר קופה אמריקה 2021, אך לא שיחק בהם. נבחרת ארגנטינה קופה אמריקה (1): 2021 אטאלנטה הליגה האירופית: 2023/2024 מדיה וקבצים בנושא חואן מוסו בוויקישיתוף חואן מוסו, באתר Transfermarkt חואן מוסו, באתר Fussballdaten.de (בגרמנית) חואן מוסו, באתר Soccerway חואן מוסו, באתר WorldFootball.net חואן מוסו, באתר National Football Teams חואן מוסו, באתר FootballDatabase.eu Welcome Musso! - The goalkeeper signed on a permanent transfer באתר הרשמי של אטאלנטה, 2 ביולי 2021 (באנגלית)
נטע סגל

נטע סגל (נולד ב-19 ביולי 1995) הוא כדורסלן ישראלי, המשחק בעמדת הרכז בהפועל באר שבע. סגל נולד בסקוטלנד, וגדל בראש העין. לאחר מכן שיחק במחלקת הנוער של מכבי ראש העין ובהמשך עבר לאקדמיה לכדורסל בווינגייט. בעונת 2013/2014 עלה לראשונה לקבוצת בוגרים כששיחק בכרטיס כפול בעירוני נס ציונה מליגת העל ובאליצור רמלה מהליגה הלאומית. בעונה הבאה המשיך לשחק באליצור רמלה, ובעונת 2015/2016 שיחק בא.ס. רמת השרון ובהפועל רמת-גן גבעתיים מהליגה הלאומית. בשנת 2015 שיחק עם נבחרת העתודה (עד גיל 20) באליפות אירופה דרג א' שנערכה באיטליה, בה סיימה ישראל במקום העשירי. בעונת 2016/2017 שיחק שוב בליגת העל, כששיחק 12 משחקים במכבי קריית גת, בהם העמיד ממוצעים של נקודה אחת, 0.6 ריבאונדים ו-0.7 אסיסטים ב-7.8 דקות. בעונת 2017/2018 שב לליגה הלאומית, ושיחק במדי הפועל מגדל העמק-יזרעאל. בעונה הבאה שיחק באליצור עירוני נתניה, ובעונת 2019/2020 שיחק באליצור יבנה. בעונת 2020/2021 שב לליגה העל וחתם בהפועל באר שבע. הוא היה אחד המועמדים ל'תגלית העונה', כשסיפק ממוצעים של 3.1 נקודות, 1.4 ריבאונדים ו-1.4 אסיסטים ב-10.5 דקות בעונה הסדירה. בתום העונה האריכה הקבוצה את חוזהו בשנתיים נוספות. בעונת 2021/2022 העמיד בעונה הסדירה ממוצעים של 7.1 נקודות, 3.2 ריבאונדים ו-4.7 אסיסטים ב-25.4 דקות. דורג בסוף העונה במקום השמיני בליגה באסיסטים וראשון מבין הישראלים. בתום העונה האריך את חוזהו בשנתיים. בתחילת עונת 2022/2023 מונה לקפטן הקבוצה. בעונה זו העמיד ממוצעים של 4.3 נק', 3.7 אסיסטים ו-1.8 ריבאונדים ב-19.4 דק' בעונה הסדירה. בשלושת משחקי הפלייאוף שותף בכ-15.7 דק' בממוצע מסר 1.7 אס' וקטף 1.7 ריבאונדים. נטע סגל, באתר מנהלת ליגת העל בכדורסל משה הליקמן, הוא נולד בסקוטלנד ושיחק בליגה הלאומית. היום הוא מלך האסיסטים הישראלי בליגת העל, באתר Sports Rabbi, ‏12 בנובמבר 2021 יעקב מאיר, נטע סגל חתם בהפועל ב"ש, הובר באילת, באתר ישראל היום, 31 ביולי 2020 נטע סגל האריך את חוזהו בהפועל באר שבע, באתר ONE‏, 30 ביוני 2021 סטטיסטיקה אישית - עונת 2021/2022, באתר מנהלת ליגת העל בכדורסל נשאר אדום: נטע סגל האריך חוזה בהפועל ב"ש, באתר ynet, 16 ביוני 2022 אילן שי, קפטן סגל והסגל החדש, באתר "שבע/24", 7 באוקטובר 2022
אלכסיס בקה בקה

אלכסיס אדלין בקה בקה (בצרפתית: Alexis Adelin Beka Beka; נולד ב-29 במרץ 2001 בפריז שבצרפת) הוא כדורגלן צרפתי המשחק בעמדת הקשר האחורי בקבוצת ניס. בקה בקה גדל במחלקת הנוער של קן. ב-20 בדצמבר 2019 הוא ערך את הופעת הבכורה שלו בקבוצה הבוגרת של המועדון, בתיקו 0-0 נגד קלרמון פוט במסגרת הליגה הצרפתית השנייה. בסך הכל ערך בקה בקה 30 הופעות ליגה במדי המועדון, בהן הבקיע שער אחד. ב-23 באוגוסט 2021 חתם בקה בקה על חוזה לחמש עונות בלוקומוטיב מוסקבה מליגת העל הרוסית. ב-27 באוגוסט הוא ערך את הופעת הבכורה שלו במועדון, בתיקו 1-1 נגד דינמו מוסקבה במסגרת המחזור השישי בליגה לעונת 2021/2022. ב-2 באוגוסט 2022 חתם בניס מהליגה הצרפתית, תמורת 14 מיליון אירו. בקה בקה היה חלק מסגל נבחרת צרפת בטורניר הכדורגל באולימפיאדת טוקיו (2020) בשנת 2021, וערך שלוש הופעות בטורניר. מדיה וקבצים בנושא אלכסיס בקה בקה בוויקישיתוף אלכסיס בקה בקה, באתר Transfermarkt אלכסיס בקה בקה, באתר Soccerway אלכסיס בקה בקה, באתר BDFutbol אלכסיס בקה בקה, באתר WorldFootball.net אלכסיס בקה בקה, באתר FootballDatabase.eu אלכסיס בקה בקה, באתר ESPN АЛЕКСИС БЕКА БЕКА – ИГРОК «ЛОКОМОТИВА»! באתר הרשמי של לוקומוטיב מוסקבה, 23 באוגוסט 2021 (ברוסית)
עאדל עאושיש

עאדל עאושיש (בצרפתית: Adil Aouchiche; נולד ב-15 ביולי 2002 בלה בלאן-מני שבצרפת) הוא כדורגלן צרפתי המשחק בעמדת הקשר ההתקפי בקבוצת לוריאן. עאושיש גדל במחלקת הנוער של פריז סן-ז'רמן. ב-30 באוגוסט 2019 ערך את הופעת הבכורה שלו במועדון, בניצחון 0–2 על מץ במסגרת הליגה לעונת 2019/2020. ב-5 בינואר 2020 הבקיע את שערו היחיד במדי המועדון, במסגרת הגביע הצרפתי. הוא זכה עם פריז סן-ז'רמן באליפות צרפת ובגביע הצרפתי. ב-20 ביולי 2020 חתם עאושיש בסנט אטיין מליגת העל הצרפתית. ב-30 באוגוסט הוא ערך את הופעת הבכורה שלו במועדון, בניצחון 0–2 על לוריאן במסגרת המחזור השני בליגה לעונת 2020/2021. ב-20 בספטמבר הבקיע את שער הבכורה שלו במועדון, בתיקו 2-2 נגד נאנט במסגרת המחזור הרביעי בליגה. הוא ערך 34 הופעות ליגה בעונת 2020/2021, בהן הבקיע שני שערים. בעונת 2021/2022, שהסתיימה בירידה של סנט אטיין לליגה הצרפתית השנייה, ערך עאושיש 35 הופעות ליגה. ב-1 בספטמבר 2022 חתם בלוריאן. עאושיש זכה בתואר השחקן המצטיין של טורניר אליפות אירופה עד גיל 17 בשנת 2019. מדיה וקבצים בנושא עאדל עאושיש בוויקישיתוף עאדל עאושיש, ברשת החברתית אינסטגרם עאדל עאושיש, באתר Transfermarkt עאדל עאושיש, באתר Soccerway עאדל עאושיש, באתר BDFutbol עאדל עאושיש, באתר WorldFootball.net עאדל עאושיש, באתר FootballDatabase.eu עאדל עאושיש, באתר ESPN ST ÉTIENNE SIGN ADIL AOUCHICHE באתר Get Football News France, ‏ 20 ביולי 2020 (באנגלית)
יבגני לויטס

יבגני לֵוִיטָס (נולד ב-9 במרץ 1972 באוקראינה, ברית המועצות) הוא מלחין ומעבד ישראלי. לויטס מלחין ומעבד מוזיקה קלאסית עכשווית, ג'אז, מוזיקה אלקטרונית, פופ ורוק. את חיבוריו המוזיקליים ניגנו מיטב התזמורות והסולנים בישראל ובארצות אחרות, בהן התזמורת הפילהרמונית הישראלית, התזמורת הסימפונית הישראלית ראשון לציון, התזמורת הקאמרית הישראלית, אנסמבל סולני תל אביב, תזמורת סימפונט רעננה ותזמורת נתניה הקאמרית הקיבוצית שהיה מלחין הבית שלה. עם הסולנים שניגנו את יצירותי נמנים חן צימבליסטה, בבטה חאג, שרון רוסטורף-זמיר ואחרים. יצירותיו בוצעו בגרמניה, איטליה, ארצות הברית, רוסיה, סין, יפן, טאיוואן ובעוד ארצות. לויטס הלחין ועיבד מוזיקה לסרטים ולהצגות תיאטרון בישראל ומחוצה לה. בין יצירותיו בישראל: "מולי סוויני", "האיש שחשב שאשתו היא כובע" בבימויה של ג'יטה מונטה בתיאטרון החאן, בתיאטראות "הבימה" ו"מלנקי" בהן "לחן ורשאי", "אמוק" ועוד. כמו כן כתב יחד עם רועי חן מיני-אופרה על פי הסיפור "מעשה טישוויץ" מאת יצחק בשביס-זינגר עבור התזמורת הקאמרית הישראלית. יצירות ועיבודים תזמורתיים שלו בוצעו והוקלטו על ידי שרון רוסטורף-זמיר, דואו גרפינקל, חן צימבליסטה, רוברטו פטרנוסטרו, יורי בשמט וסולני מוסקבה, שלומי שבן, שלמה ארצי, חוה אלברשטיין, אבישי כהן ואמנים רבים נוספים. אחיו, דמיטרי לויטס, הוא חצוצרן קלאסי, חצוצרן ראשון בתזמורת הסימפונית ירושלים. האחים לויטס פרסמו שלושה אלבומים משותפים. אתר האינטרנט הרשמי של יבגני לויטס (באנגלית) יבגני לויטס, ברשת החברתית פייסבוק יבגני לויטס, ברשת החברתית אינסטגרם יבגני לויטס, במסד הנתונים הקולנועיים IMDb (באנגלית) יבגני לויטס, באתר אפל מיוזיק (באנגלית) יבגני לויטס, באתר ספוטיפיי יבגני לויטס, באתר סאונדקלאוד (באנגלית) יבגני לויטס, באתר Last.fm (באנגלית) יבגני לויטס, באתר MusicBrainz (באנגלית) יבגני לויטס, באתר בנדקמפ האחים לויטס באתר All About Jazz. דמיטרי לויטס באתר התזמורת הסימפונית ירושלים.